**Muudatus nr 4**

29.12.2022 sõlmitud

üürilepingu nr KPJ-4/2021-112 juurde

**KOKKULEPE ÜÜRILEPINGU MUUTMISEKS**

**Riigi Kinnisvara AS**, registrikood 10788733, asukoht Tartu mnt 85, Tallinn 10115 (edaspidi nimetatud **üürileandja**), mida esindab volikirja alusel haldusteenuste direktor Karel Aasrand

ja

**Registrite ja Infosüsteemide Keskus**, registrikood 70000310,asukoht Lubja tn 4, Tallinn 10115 (edaspidi nimetatud **üürnik**), mida esindab põhimääruse alusel direktor Rivo Reitmann,

edaspidi eraldi või ühiselt nimetatud **pool**või **pooled**,

*võttes arvesse, et*

1. poolte vahel on 29.12.2022 sõlmitud üürileping nr KPJ-4/2021-112 (edaspidi nimetatud **leping**), mille kohaselt on üürnikul õigus kasutada **Tallinnas Lubja tn 4** asuvat üüripinda;
2. pooled on kokku leppinud vähendada kulupõhises üüris sisalduva bilansilise kapitalikomponendi suurust lepingu lisas nr 3 alates 01.01.2025;
3. poolte vahel on 20.12.2024 sõlmitud lepingu lisa nr 6.1 „Parendustööde teostamise kokkulepe“, mille kohaselt üürileandja teostab üüripinnal kokkulepitud mahus vajalikud pisiparendustööd (edaspidi nimetatud *parendustööd*);
4. valminud on lepingu lisa nr 6.1 alusel teostatud tööd, mis on 12.03.2025 sõlmitud aktiga üürnikule 31.12.2024 üle antud ning selgunud on tööde tegelik maksumus 9 565,80 eurot (üheksa tuhat viissada kuuskümmend viis eurot ja kaheksakümmend senti) ilma käibemaksuta, mille alusel fikseeritakse kapitalikomponendi makse alates 01.01.2025 kuni 31.12.2027;
5. üürileandja on 13.03.2024 kirjaga teavitanud üürnikku lepingu tingimuste muutmisest alates 01.01.2025;
6. üürileandja on 14.03.2025 kirjaga teavitanud üürnikku lepingu tingimuste muutmisest alates 01.01.2026,

lepivad kokku alljärgnevas (edaspidi nimetatud **kokkulepe)**:

1. Muuta lepingu **lisa nr 3 „Üür ja kõrvalteenuste tasu“** ja asendada see alates 01.01.2025 kokkuleppe lisaga nr 1.
2. Jätta ülejäänud lepingu tingimused muutmata.
3. Poolte esindajad kinnitavad, et nende volitused kokkuleppe sõlmimiseks on kehtivad, ei ole esindatava poolt tagasi võetud ega tühistatud ning neil on kõik õigused ja kooskõlastused kokkuleppe sõlmimiseks esindatava nimel.
4. Kokkulepe jõustub viimase digiallkirja andmise kuupäevast.
5. Kokkulepe allkirjastatakse digitaalselt.

**Kokkuleppele lisatud lepingu lisa:**

1. **Lepingu lisa nr 3 - Üür ja kõrvalteenuste tasu**

*(allkirjastatud digitaalselt) (allkirjastatud digitaalselt)*

Karel Aasrand Rivo Reitmann

haldusteenuste direktor direktor

Riigi Kinnisvara AS Registrite ja Infosüsteemide Keskus